**MATERSKÁ ŠKOLA MAJERNÍKOVA 11, BRATISLAVA**

**ŠKOLSKÝ VZDELÁVACÍ PROGRAM**

**Od škôlkára k školákovi...**



BRATISLAVA Iveta Ryzá

**OBSAH**

1/ Identifikačné údaje...............................................................................................

2 / Vymedzenie vlastných cieľov a poslania výchovy a vzdelávania......................

3 / Vlastné zameranie MŠ........................................................................................

4 / Učebné osnovy ..................................................................................................

5 / Spôsob, podmienky ukončovania výchovy a vzdelávania a vydávanie dokladu

 o získanom vzdelaní ...........................................................................................

6 / Materiálno-technické a priestorové podmienky. ................................................

7 / Podmienky na zaistenie bezpečnosti a ochrany zdravia pri výchove

 a vzdelávaní.......................................................................................................

 8 / Vnútorný systém kontroly a hodnotenia detí a zamestnancov .........................

 9 / Záver ..............................................................................................................

**1 / IDENTIFIKAČNÉ ÚDAJE**

 **Predkladateľ:**

|  |  |
| --- | --- |
| Názov školy | Materská škola |
| Adresa školy | Majerníkova 11, Bratislava |
| Riaditeľ školy | Iveta Ryzá |
| Koordinátor tvorby ŠKVP | Iveta RyzáTerézia Malková |
| Názov školského vzdelávacieho programu | „Od škôlkára k školákovi“ |
| Stupeň vzdelania | predprimárne vzdelanie |
| Dĺžka vzdelania | 1 – 4 roky |
| Vyučovací jazyk | slovenský |
| Forma | celodenná |
| Druh školy | materská škola |
| Dátum vydania ŠKVP | 2016 |
| Miesto vydania | Bratislava |
| Začiatok platnosti ŠKVP | 2016/2017 |
| Koniec platnosti dokumentu |  |
| Zriaďovateľ | MČ BA-Karlova Ves, nám.Sv.Fantiška 8, Bratislava |

**Záznamy o platnosti a revidovaní školského vzdelávacieho programu:**

|  |  |  |
| --- | --- | --- |
| Platnosť ŠKVPDátum | Revidovanie ŠKVPDátum | Zaznamenanie inovácie, zmeny, úpravy a pod. |
| 1.9.2018 | 30.8.2018 | Revidovanie niektorých podtém s charakteristikou tematických okruhov v UO a doplnenie informácie o vydávaní Osvedčenia o absolvovaní predprimárneho vzdelávania |
|  |  |  |

|  |  |  |  |
| --- | --- | --- | --- |
| **Titul, meno, priezvisko** | **Pracovná pozícia** | **Telefón** | **e-mail** |
| Iveta Ryzá | riaditeľka MŠ | 02/70711570 | ms.majernikova11@karlovaves.sk |
| Terézia Malíková | vedúca MZ | 02/70711570 | terezia.malikova@gmail.com |
|  |  |  |  |

 **Školský vzdelávací program je otvorený, bude vyhodnocovaný a upravovaný na základe skúseností pri realizácii formou písomného dodatku. V prípade potreby vykonania zmien väčšieho rozsahu bude vypracovaný nový školský vzdelávací program.**

Tento dokument bol prerokovaný :

* v pedagogickej rade na zasadnutí dňa 28.8.2017
* na zasadnutí Rady školy dňa 28.6.2017

 **Iveta Ryzá**, riaditeľka MŠ

**2 / VYMEDZENIE VLASTNÝCH CIEĽOV A POSLANIA VÝCHOVY A VZDELÁVANIA**

Pri tvorbe Školského vzdelávacieho programu (ďalej ŠKVP) sme vytvárali ciele zohľadňujúce potrebu celostného rozvoja osobnosti dieťaťa a vyváženosť jednotlivých vzdelávacích oblastí v zmysle Štátneho vzdelávacieho programu pre predprimárne vzdelávanie (ďalej ŠVP). Hlavný cieľ výchovy a vzdelávania v materskej škole sa odvíja od cieľov výchovy a vzdelávania uvedených v *zákone č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov*.

Vzdelávanie v materskej škole poskytuje základy spôsobilostí vedúce k napĺňaniu cieľov výchovy a vzdelávania podľa tohto zákona. Hlavným cieľom výchovy a vzdelávania v materskej škole je dosiahnutie optimálnej kognitívnej, senzomotorickej a sociálno-citovej úrovne ako základu na školské vzdelávanie v základnej škole a na život v spoločnosti.

**Dieťa po absolvovaní materskej školy nedisponuje rozvinutými kompetenciami v daných oblastiach, no dosahovanie základných cieľov jednotlivých vzdelávacích oblastí tohto programu vytvára predpoklady na ich plné rozvinutie v budúcnosti.**

**3 / VLASTNÉ ZAMERANIE**

 Pri výbere profilácie školy sme vychádzali z našich doterajších skúseností a potrieb dieťaťa. Výchovno – vzdelávaciu činnosť sme zamerali na rozvíjanie všeobecnej pohybovej prípravy. K tejto činnosti máme vytvorené materiálne podmienky – množstvo telocvičného náradia a náčinia, rozlohou veľké triedy a priestranný školský dvor s množstvom hracích prvkov, ktoré je možné využívať na telocvičné a pohybové činnosti. Personálne podmienky k tomuto rozširujúcemu programu sú zabezpečené učiteľkami materskej školy .

V  profilácii školy podporujeme aj **rozvoj digitálnej gramotnosti** detí. Zmodernizovali sme našu výchovno – vzdelávaciu činnosť využívaním interaktívnych tabúľ a programovateľnými digitálnymi hračkami. Z uvedeného vyplýva , že materiálne podmienky máme čiastočne zabezpečené a v budúcnosti aj efektívnym využívaním financií zo štátneho rozpočtu sa budeme pokúšať tieto podmienky vylepšovať. Personálne podmienky zabezpečujú učiteľky z materskej školy. Niektoré absolvovali aj vzdelávanie realizované MPC v Bratislave pre prácu s počítačom a interaktívnou tabuľou, ostatné sa samo vzdelávajú. Našim cieľom je dať všetkým deťom nielen základy práce s počítačom, digitálnymi pomôckami a na interaktívnej tabuli, ale naučiť ich na efektívne striedanie pohybovej činnosti a času strávenom pri počítači. V projekte **„Trieda baví triedu“** sme sa zamerali na rozvoj prosociálnej výchovy a spoločenského správania sa. Našim cieľom je rozvíjať zručnosti detí dôležitých pre ich sociálnu komunikáciu medzi rovesníkmi a fungovanie medzi ľuďmi v širšom spoločenskom okolí. Personálne podmienky zabezpečujú učiteľky materskej školy. V projekte **„Z rozprávky do rozprávky“** sme sa zamerali na rozvoj pred čitateľskej gramotnosti. Naším cieľom je rozvíjať u detí pozitívny vzťah ku knihám, k hovorenému i písanému slovu a v neposlednej rade k rozvíjaniu fantázie pri tvorení príbehov deťmi a dramatizácii. Personálne podmienky zabezpečujú učiteľky materskej školy. V záujmovom krúžku - anglický jazyk je našou snahou obohatiť výchovno–vzdelávaciu činnosť o rozšírenie poznatkov detí a jazykových zručností v oblasti cudzieho jazyka. Personálne podmienky zabezpečuje jazyková škola PRIMA externou kvalifikovanou lektorkou anglického jazyka.

**4/ UČEBNÉ OSNOVY**

Učebnými osnovami materskej školy sú vzdelávacie štandardy jednotlivých vzdelávacích oblastí ŠVP. Sú zakomponované do nosných tém, ktoré sú rozpracované do jednotlivých pod tém v trvaní jedného alebo dvoch týždňov. Časové rozpätie je v kompetencii učiteľa so zreteľom na podmienky, charakter príslušnej triedy, výkonovú úroveň žiakov danej triedy a v závislosti od zvolenej témy. Jednotlivé plánované témy sú flexibilné, dynamické so schopnosťou pretvárať ich podľa edukačných záujmov a potrieb detí. Realizovanie pod tém sa v priebehu školského roka odvíja od harmonogramu prázdnin v danom školskom roku, sviatkov a voľných dní.

Predprimárne vzdelávanie prebieha prostredníctvom organizačných foriem v súlade so ŠkVP – hry a činnosti podľa výberu detí, zdravotné cvičenie, dopoludňajšie a odpoludňajšie cielené vzdelávacie aktivity, činnosti zabezpečujúce životosprávu a pobyt vonku. Uskutočňujú sa rôznymi formami - individuálne, skupinovo alebo frontálne.

**5/ SPÔSOB, PODMIENKY UKONČOVANIA VÝCHOVY**

 **A VZDELÁVANIA A VYDÁVANIE DOKLADU O ZÍSKANOM**

 **VZDELANÍ**

Predprimárne vzdelávanie dieťa ukončuje absolvovaním posledného ročníka vzdelávacieho programu odboru vzdelávania v materskej škole spravidla v školskom roku, v ktorom do 31. augusta dosiahne školskú spôsobilosť.

Dokladom o získanom stupni vzdelania je osvedčenie o absolvovaní predprimárneho vzdelávania, ktoré sa vydáva iba na základe žiadosti zákonného zástupcu s účinnosťou od 1.9.2017.

**6 / MATERIÁLNO – TECHNICKÉ A PRIESTOROVÉ**

 **ZABEZPEČENIE PREDPRIMÁRNEHO VZDELÁVANIA**

Materská škola Majerníkova 11 v Bratislave je umiestnená v trojpavilónovej účelovej budove. Prízemie prednej časti budovy administratívne a tvorí ju vstupná hala, miestnosť pre upratovačky a pre kuchárky, školská kuchyňa a kancelária riaditeľky MŠ a vedúcej ŠJ. Medzi týmito dvoma kanceláriami sa nachádza aj izolačná miestnosť.

Z druhej strany budovy (zo školského dvora) sa nachádzajú vchody do dvoch pavilónov, v ktorých sa nachádzajú štyri triedy pre najmladšie a mladšie deti s príslušnými priestormi. Vchod do tretieho pavilónu je spredu budovy rovnobežne s hlavným vchodom, kde sa nachádzajú tri triedy pre najstaršie deti s príslušnými priestormi.

Od 15.9.2016 bola v prevádzke aj ôsma trieda s príslušnými priestormi pre najmladšie deti, ktorá sa nachádza nad riaditeľňou a kanceláriou vedúcej ŠJ, ale v tomto školskom roku je z kapacitných dôvodov mimo prevádzky. Táto trieda bola zriaďovateľom zrekonštruovaná z nepoužívaného služobného bytu a učiteľskej zborovne. Medzi jednotlivými pavilónmi sa nachádzajú dve funkčné átriá, ktoré je možné využívať pre pobyt detí vonku.

V prvom pavilóne sa nachádza aj práčovňa, ktorá sa už nevyužíva a slúži ako sklad bielizne a nepotrebného nábytku. Súbežne s ôsmou triedou na 1.poschodí sa nachádza školská jedáleň. Každá trieda má kabinet, v ktorom sa nachádzajú učebné pomôcky.

 Vnútorné priestory sú vybavené hračkami, učebnými pomôckami, športovým náčiním, digitálnymi hračkami, 2 interaktívnymi tabuľami, PC s internetovým pripojením. Pre pobyt detí vonku slúži školský areál s jedným pieskoviskom a hracími prvkami, ktoré zodpovedajú európskym bezpečnostým normám. V každom pavilóne sa nachádzajú aj terasy, ktoré sa využívajú taktiež na pohybové aktivity s deťmi.

**7/ PODMIENKY NA ZAISTENIE BEZPEČNOSTI A OCHRANY**

 **ZDRAVIA PRI VÝCHOVE A VZDELÁVANÍ**

Materská škola v zmysle zákona č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov sa stará o bezpečnosť a ochranu zdravia detí a všetkých dospelých osôb, ktoré sa nachádzajú s vedomím riaditeľky MŠ v škole a v jej priľahlých priestoroch. Ďalšie podmienky na zaistenie bezpečnosti sú bližšie rozpracované v školskom poriadku podľa § 8 ods. 1 a ods.2 vyhlášky o materských školách .

**8/ VNÚTORNÝ SYSTÉM KONTROLY A HODNOTENIA DETÍ A**

 **ZAMESTNANCOV**

Vnútorný systém hodnotenia kvality je zameraný do 2 oblastí:

* kontrola a hodnotenie detí – portfólio, vstupná a záverečná diagnostika detí,
* kontrola a hodnotenie zamestnancov školy – hospitačná činnosť v priebehu školského roka, osobný pohovor s učiteľkami, hodnotenie pedagogických zamestnancov.

**9 / ZÁVER**

 Školský vzdelávací program „ Od škôlkára k školákovi“ je vypracovaný v súlade so Štátnym vzdelávacím programom pre predprimárne vzdelávanie. Je to otvorený dokument a je výsledkom tímovej práce učiteliek Materskej školy Majerníkova 11 v Bratislave.

**Na vedomie :**